title: Odluka br. 779/2007/EZ Europskog parlamenta i Vijeća od 20. lipnja 2007. o uspostavi posebnog programa za sprečavanje i suzbijanje nasilja nad djecom, mladima i ženama te zaštitu žrtava i ugroženih skupina za razdoblje 2007. - 2013. (Program Daphne III) u okviru Općeg programa „Temeljna prava i pravosuđe”

text:
               05/Sv. 003

               HR

               Službeni list Europske unije

               243

         32007D0779

               L 173/19

               SLUŽBENI LIST EUROPSKE UNIJE

               20.06.2007.

      ODLUKA br. 779/2007/EZ EUROPSKOG PARLAMENTA I VIJEĆA

   od 20. lipnja 2007.
   o uspostavi posebnog programa za sprečavanje i suzbijanje nasilja nad djecom, mladima i ženama te zaštitu žrtava i ugroženih skupina za razdoblje 2007. - 2013. (Program Daphne III) u okviru Općeg programa „Temeljna prava i pravosuđe”
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 152.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1).
   uzimajući u obzir mišljenje Odbora regija (2),
   u skladu s postupkom utvrđenim u članku 251. Ugovora (3),
   budući da:

               (1)

               Ugovorom se utvrđuje da se u određivanju i provedbi svih politika i djelatnosti Zajednice osigurava visoki stupanj zaštite zdravlja ljudi; člankom 3. stavkom 1. točkom (p) Ugovora propisano je da je kroz djelovanja Zajednice potrebno davati doprinos postizanju visoke razine zaštite zdravlja.

               (2)

               Djelovanje Zajednice trebalo bi nadopunjavati nacionalne politike usmjerene prema unapređenju javnog zdravlja i uklanjanju izvora opasnosti za zdravlje ljudi.

               (3)

               Tjelesno, seksualno i psihičko nasilje nad djecom, mladima i ženama, uključujući i prijetnje počinjenjem takvih čina, prisilu ili samovoljno oduzimanje slobode, bilo da se dogodi u javnom ili privatnom životu, predstavlja povredu njihovog prava na život, sigurnost, slobodu, dostojanstvo i tjelesni i emocionalni integritet, te ozbiljnu prijetnju tjelesnom i duševnom zdravlju žrtava takvog nasilja. Takvo je nasilje u Zajednici toliko rašireno da predstavlja stvarnu povredu temeljnih prava, zdravstvenu pošast i prepreku uživanju sigurnog, slobodnog i pravednoga građanstva.

               (4)

               Svjetska zdravstvena organizacija (WHO) zdravlje definira kao stanje potpune tjelesne, duševne i socijalne dobrobiti, a ne samo kao odsutnost bolesti ili nemoći. Prema jednoj rezoluciji Skupštine WHO-a iz 1996., nasilje je jedan od vodećih javnozdravstvenih problema u svijetu. U svome izvješću o nasilju i zdravlju od 3. listopada 2002. WHO preporučuje promicanje mjera primarne prevencije, jačanje mjera u korist žrtava nasilja, te poboljšanje suradnje i razmjene informacija o prevenciji nasilja.

               (5)

               Ta su načela priznata u brojnim konvencijama, deklaracijama i protokolima glavnih međunarodnih organizacija i institucija poput Ujedinjenih naroda, Međunarodne organizacije rada (MOR), Svjetske konferencije o ženama, te Svjetskog kongresa protiv komercijalnog seksualnog iskorištavanja djece.

               (6)

               Borbu protiv nasilja potrebno je staviti u kontekst zaštite temeljnih prava, priznatih Poveljom o temeljnim pravima Europske unije (4) i popratnim obrazloženjima, imajući na umu njezin status, kojom se između ostalog priznaje pravo na dostojanstvo, jednakost i solidarnost. Ona sadrži određeni broj posebnih članaka koji se odnose na zaštitu i promicanje tjelesnog i duševnog integriteta, jednako postupanje prema muškarcima i ženama, prava djeteta i zabranu diskriminacije, te kojima se propisuje zabrana nečovječnog i ponižavajućeg postupanja, ropstvo i prisilni rad, te rad djece. Njome se priznaje da je u određivanju i provedbi svih politika i aktivnosti Zajednice potrebna visoka razina zaštite zdravlja ljudi.

               (7)

               Europski parlament pozvao je Komisiju da izradi i provede akcijske programe za suzbijanje takvog nasilja, između ostalog i u svojim rezolucijama od 19. svibnja 2000. o priopćenju Komisije Vijeću i Europskom parlamentu: „Za daljnje mjere u borbi protiv trgovine ženama” (5), od 20. rujna 2001. o genitalnom sakaćenju žena (6), od 17. siječnja 2006. o strategijama sprečavanja trgovine ženama i djecom koji su u opasnosti od seksualnog iskorištavanja (7), te od 2. veljače 2006. o trenutačnom stanju u pogledu suzbijanja nasilja nad ženama i mogućim budućim djelovanjima (8).

               (8)

               Akcijski program Zajednice utvrđen Odlukom br. 293/2000/EZ Europskog parlamenta i Vijeća od 24. siječnja 2000. o donošenju akcijskog programa Zajednice (program Daphne) (2000. - 2003.) o preventivnim mjerama u borbi protiv nasilja nad djecom, mladima i ženama (9) pridonio je podizanju svijesti u Europskoj uniji te poboljšanju i jačanju suradnje između organizacija u državama članicama koje sudjeluju na suzbijanju nasilja.

               (9)

               Akcijski program Zajednice utvrđen Odlukom br. 803/2004/EZ Europskog parlamenta i Vijeća od 21. travnja 2004. o donošenju akcijskog programa Zajednice (2004. - 2008.) za sprečavanje i suzbijanje nasilja nad djecom, mladima i ženama te za zaštitu žrtava i ugroženih skupina (program Daphne II) (10) nadovezao se na rezultate koji su već bili postignuti u okviru programa Daphne; prema članku 8. stavku 2. Odluke br. 803/2004/EZ, Komisija je obvezna poduzeti potrebne mjere kako bi osigurala usklađenost godišnjih proračunskih izdvajanja s novim financijskim perspektivama.

               (10)

               Poželjno je osigurati kontinuitet projekata koji se financiraju iz programa Daphne i Daphne II.

               (11)

               Važno je i potrebno prepoznati ozbiljne, neposredne i dugoročne posljedice nasilja nad djecom, mladima i ženama na pojedince, obitelji i zajednice u smislu tjelesnog i duševnog zdravlja, psihičkog i socijalnog razvoja, te jednakih mogućnosti osoba koje su u to uključene, kao i visoke socijalne i ekonomske troškove za društvo u cjelini.

               (12)

               Nasilje nad ženama javlja se u brojnim oblicima, od nasilja u obitelji, koje prevladava na svim razinama društva, do štetnih tradicionalnih praksi povezanih s tjelesnim nasiljem nad ženama, poput genitalnog sakaćenja i zločina iz časti, koji predstavljaju poseban oblik nasilja nad ženama.

               (13)

               Djeca, mladi ili žene koji svjedoče napadu na bliskog srodnika trebaju se smatrati žrtvama nasilja u skladu s programom utvrđenim ovom Odlukom (program).

               (14)

               Kad je riječ o sprečavanju nasilja, uključujući i zlostavljanje i seksualno iskorištavanje počinjeno na štetu djece, mladih i žena, te o zaštiti žrtava i ugroženih skupina, Europska unija može na sljedeće načine pružiti dodanu vrijednost djelovanjima koja su prvenstveno u nadležnosti država članica: širenje i razmjena informacija, iskustava i dobre prakse; promicanje inovativnog pristupa; zajedničko utvrđivanje prioriteta; razvoj umrežavanja kada je to potrebno; odabir projekata na razini Zajednice, uključujući i projekte potpore besplatnim telefonima za pomoć djeci i SOS telefonima za nestalu i seksualno iskorištavanu djecu; motiviranje i mobiliziranje svih zainteresiranih stranaka; te kampanje podizanja svijesti protiv nasilja na europskoj razini. Ta bi djelovanja također trebala obuhvatiti potporu djeci, mladima i ženama koji su žrtve trgovine ljudima.

               (15)

               Budući da temeljne uzroke i posljedice nasilja često mogu djelotvorno rješavati lokalne i regionalne organizacije koje djeluju u suradnji s istovrsnim organizacijama iz ostalih država članica, programom bi se trebala priznati važnost preventivnih mjera i djelovanja usmjerenih pružanju potpore žrtvama na lokalnoj i regionalnoj razini.

               (16)

               Budući da ciljeve ove Odluke, a to je sprečavanje i suzbijanje svih oblika nasilja nad djecom, mladima i ženama, države članice ne mogu u dovoljnoj mjeri ostvariti zbog potrebe razmjene informacija na razini Zajednice i širenja dobre prakse diljem Zajednice, te budući da se ti ciljevi mogu bolje ostvariti na razini Zajednice zbog potrebe koordiniranog i multidisciplinarnog pristupa te s obzirom na opseg ili učinak programa, Zajednica može donijeti mjere, u skladu s načelom supsidijarnosti utvrđenim člankom 5. Ugovora. U skladu s načelom razmjernosti, utvrđenim u istome članku, ova je Odluka ograničena na ono što je potrebno radi ostvarenja tih ciljeva.

               (17)

               Ovom se Odlukom za cijelo razdoblje trajanja programa utvrđuju financijska sredstva koja za proračunska tijela u postupku donošenja godišnjeg proračuna predstavljaju prioritetni referentni okvir u smislu točke 37. Međuinstitucijskog sporazuma od 17. svibnja 2006. između Europskog parlamenta, Vijeća i Komisije o proračunskoj disciplini i zdravom financijskom upravljanju (11).

               (18)

               Uredba Vijeća (EZ, Euratom) br. 1605/2002 od 25. lipnja 2002. o Financijskoj uredbi primjenjivoj na opći proračun Europskih zajednica (12), dalje u tekstu „Financijska uredba” i Uredba Komisije EZ, Euratom br. 2342/2002 od 23. prosinca 2002. o utvrđivanju detaljnih pravila za provedbu Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (13), kojima se štite financijski interesi Zajednice, trebaju se primjenjivati uzimajući u obzir načela jednostavnosti i dosljednosti u odabiru proračunskih instrumenata, ograničenje broja slučajeva u kojima Komisija zadržava izravnu odgovornost za njihovu provedbu i upravljanje njima, te potrebnu razmjernost između iznosa sredstava i administrativnog opterećenja vezanog uz njihovu provedbu.

               (19)

               Potrebno je poduzeti i odgovarajuće mjere radi sprečavanja nepravilnosti i prijevara kao i potrebne mjere radi naplate izgubljenih, pogrešno isplaćenih ili nepravilno upotrijebljenih sredstava u skladu s Uredbom Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (14), Uredbom Vijeća (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija radi zaštite financijskih interesa Europskih zajednica od prijevara i ostalih nepravilnosti (15) i Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (16).

               (20)

               Financijska uredba propisuje obvezu donošenja temeljnog akta koji će obuhvaćati bespovratna sredstva za poslovanje.

               (21)

               Mjere potrebne za provedbu ove Odluke trebaju se donijeti u skladu s Odlukom Vijeća (EZ) br. 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (17).

               (22)

               Uravnoteženo sudjelovanje žena i muškaraca u procesu odlučivanja ključni je element za postizanje stvarne ravnopravnosti žena i muškaraca. Stoga bi države članice trebale učiniti sve što je u njihovoj moći kako bi postigli jednaku zastupljenost spolova u sastavu odbora iz članka 10.,

         ODLUČILI SU:
   Članak 1.
   Predmet i opseg
   1.   Polazeći od politika i ciljeva utvrđenih programima Daphne i Daphne II, ovom se Odlukom uspostavlja poseban program sprečavanja i suzbijanja nasilja nad djecom, mladima i ženama te zaštite ugroženih skupina (program Daphne III), dalje u tekstu „program”, u okviru općeg programa „Temeljna prava i pravosuđe”, kojim se želi doprinijeti ostvarenju visoke razine zaštite od nasilja s ciljem unapređenja zaštite tjelesnog i duševnog zdravlja.
   2.   Program obuhvaća razdoblje od 1. siječnja 2007. do 31. prosinca 2013.
   3.   U smislu programa, izraz „djeca” obuhvaća dobnu skupinu do 18 godina života, u skladu s međunarodnim instrumentima koji se odnose na prava djeteta.
   4.   Međutim, kad je riječ o projektima koji uključuju djelovanja posebno osmišljena za skupine korisnika poput primjerice „tinejdžera” (od 13 do 19 godina života) ili za osobe od 12 do 25 godina života, smatrat će se da su oni namijenjeni kategoriji „mladih”.
   Članak 2.
   Opći ciljevi
   1.   Cilj programa je doprinijeti zaštiti djece, mladih i žena od svih oblika nasilja i ostvariti visoku razinu zaštite zdravlja, dobrobiti i socijalne kohezije.
   2.   Ne dovodeći u pitanje ciljeve i ovlasti Europske zajednice, opći ciljevi programa pridonose, posebno kad je riječ o djeci, mladima i ženama, razvoju politika Zajednice i to onih koji se odnose na javno zdravlje, ljudska prava i ravnopravnost spolova, kao i djelovanjima za zaštitu dječjih prava, te borbi protiv trgovine ljudima i seksualnog iskorištavanja.
   Članak 3.
   Posebni cilj
   Posebni cilj programa je doprinijeti sprečavanju i borbi protiv svih oblika nasilja koji se događaju u javnoj i privatnoj sferi na štetu djece, mladih i žena, uključujući i seksualno iskorištavanje i trgovinu ljudima, poduzimanjem preventivnih mjera te pružanjem potpore i zaštite žrtvama i ugroženim skupinama. To se ostvaruje putem sljedećih transnacionalnih djelovanja ili drugih vrsta djelovanja, navedenih u članku 4.:

               (a)

               pružanje pomoći i ohrabrenja nevladinim organizacijama (NVO) i drugim organizacijama koje djeluju u tom području, navedenim u članku 7.;

               (b)

               razvoj i provedba kampanja podizanja svijesti usmjerenih prema posebnim skupinama građana, kao što su određene struke, nadležna tijela, utvrđeni segmenti javnosti i ugrožene skupine, kako bi se poboljšalo razumijevanje i promicalo prihvaćanje politike nulte tolerancije prema nasilju te kako bi se poticalo pružanje potpore žrtvama i prijavljivanje slučajeva nasilja nadležnim tijelima;

               (c)

               širenje rezultata ostvarenih u okviru programa Daphne i Daphne II, između ostalog i putem njihove prilagodbe, prijenosa i upotrebe od strane drugih korisnika ili u drugim zemljopisnim područjima;

               (d)

               utvrđivanje i jačanje djelovanja koja pridonose pozitivnom ponašanju prema ljudima kojima prijeti nasilje, i to primjenom pristupa kroz koji se potiče njihovo poštovanje i promiče njihova dobrobit i osobno ispunjenje;

               (e)

               uspostava i podupiranje multidisciplinarnih mreža s ciljem jačanja suradnje između nevladinih organizacija i drugih organizacija koje djeluju u tom području;

               (f)

               osiguranje razvoja informacija koje se temelje na dokazima i baze znanja, te razmjene, identifikacije i širenja informacija i dobre prakse, između ostalog i kroz istraživanja, izobrazbu, studijske posjete i razmjenu osoblja;

               (g)

               osmišljavanje i testiranje materijala za podizanje svijesti i obrazovnih materijala koji se odnose na sprečavanje nasilja nad djecom, mladima i ženama, te dopunjavanje i prilagođavanje materijala koji se već upotrebljavaju u drugim zemljopisnim područjima i za druge ciljne skupine;

               (h)

               proučavanje pojava vezanih uz nasilje i njegov utjecaj, kako na žrtve, tako i na društvo u cjelini, uključujući i troškove zdravstvene zaštite, socijalne i gospodarske troškove, a radi suzbijanja temeljnih uzroka nasilja na svim razinama društva;

               (i)

               razvoj i provedba programa potpore žrtvama i ugroženim osobama, te intervencijskih programa za počinitelje uz istodobno jamčenje sigurnosti žrtvama.

         Članak 4.
   Vrste djelovanja
   Radi ostvarenja općih i posebnih ciljeva utvrđenih u člancima 2. i 3., program podržava sljedeće vrste djelovanja, pod uvjetima utvrđenim u godišnjim programima rada:

               (a)

               posebna djelovanja koja poduzima Komisija, poput studija i istraživanja, ispitivanja javnog mišljenja i anketa, razvoja pokazatelja i metodologija, prikupljanja, razvoja i širenja podataka i statističkih podataka, seminara, konferencija i stručnih skupova, organiziranja javnih kampanja i događanja, razvoja i održavanja službe za pomoć i internetskih stranica, izrade i distribucije informativnih materijala (uključujući informatičke aplikacije i sredstva za izobrazbu), uspostave i potpore radu trusta mozgova sastavljenog od predstavnika zainteresiranih strana koji će pružati stručne savjete u vezi s nasiljem, potpore drugim mrežama nacionalnih stručnjaka, te aktivnosti analize, praćenja i vrednovanja;

               (b)

               posebni transnacionalni projekti od interesa za Zajednicu u kojima sudjeluju barem dvije države članice pod uvjetima utvrđenim u godišnjim programima rada;

               (c)

               potpora aktivnostima nevladinih ili drugih organizacija koje rade na ostvarenju nekog cilja od općeg europskog interesa u vezi s općim ciljevima programa utvrđenima člankom 2., pod uvjetima utvrđenim u godišnjim programima rada.

         Članak 5.
   Sudjelovanje trećih zemalja
   Sljedeće zemlje mogu sudjelovati u djelovanjima iz programa:

               (a)

               zemlje s kojima je Europska unija potpisala ugovor o pristupanju;

               (b)

               države kandidatkinje koje su korisnice neke od pretpristupnih strategija u skladu s općim načelima i općim uvjetima za sudjelovanje tih država u programima Zajednice, utvrđenima okvirnim sporazumima odnosno odlukama Vijeća za pridruživanje;

               (c)

               države članice EFTA-e koje su stranke Sporazuma o EEA-u, u skladu s odredbama tog Sporazuma;

               (d)

               zemlje zapadnog Balkana, prema modalitetima koji će se zajedno s tim zemljama utvrditi na temelju okvirnih sporazuma o općim načelima s obzirom na njihovo sudjelovanje u programima Zajednice.

         U projekte se mogu uključiti države kandidatkinje koje ne sudjeluju u programu, ako bi to pridonijelo njihovoj pripremi za pridruživanje, ili ostale treće zemlje koje ne sudjeluju u programu, ako je to u skladu s ciljem projekata.
   Članak 6.
   Korisničke i ciljne skupine
   1.   Korisnici programa su djeca, mladi i žene koji su žrtve nasilja ili su u opasnosti da postanu žrtve nasilja.
   2.   Glavne ciljne skupine programa su, između ostalog, obitelji, nastavnici i obrazovno osoblje, socijalni radnici, policija i granična policija, lokalne, nacionalne i vojne vlasti, medicinsko i pomoćno medicinsko osoblje, pravosudno osoblje, nevladine organizacije, sindikati i vjerske zajednice.
   Članak 7.
   Pristup programu
   Pristup programu otvoren je privatnim i javnim organizacijama i institucijama (lokalnim vlastima na odgovarajućoj razini, sveučilišnim odsjecima i istraživačkim centrima) koje rade na sprečavanju i suzbijanju nasilja nad djecom, mladima i ženama ili na zaštiti od takvog nasilja ili na pružanju potpore žrtvama ili na provedbi ciljanih djelovanja namijenjenih promicanju neprihvaćanja takve vrste nasilja ili ohrabrivanju promjene stavova i ponašanja prema ranjivim skupinama i žrtvama nasilja.
   Članak 8.
   Vrste intervencija
   1.   Financiranje od strane Zajednice može biti u sljedećim pravnim oblicima:

               —

               bespovratna sredstva,

               —

               ugovori o javnoj nabavi.

         2.   Bespovratna sredstva Zajednice dodjeljuju se nakon razmatranja prijava na pozive za podnošenje prijedloga, osim u iznimnim, propisno obrazloženim i hitnim slučajevima ili kad u slučaju određenog djelovanja značajke korisnika ne ostavljaju drugu mogućnost. Bespovratna sredstva Zajednice pružaju se u obliku bespovratnih sredstava za poslovanje i bespovratnih sredstava za djelovanja. Najviša stopa sufinanciranja određuje se u godišnjim programima rada.
   3.   Nadalje, mogu se predvidjeti i izdaci za komplementarne mjere, putem ugovora o javnoj nabavi, u kojem će se slučaju iz sredstava Zajednice financirati nabava usluga i dobara koji su izravno vezani uz ciljeve programa. To su, između ostalog, izdaci za informiranje i komunikaciju, pripremu, provedbu, praćenje, provjeru i vrednovanje projekata, politika, programa i zakonodavstva.
   Članak 9.
   Provedbene mjere
   1.   Komisija provodi aktivnosti pomoći Zajednice u skladu s Financijskom uredbom.
   2.   Za potrebe provedbe programa Komisija donosi godišnji program rada u okvirima općih ciljeva iz članka 2., u kojemu navodi svoje posebne ciljeve, tematske prioritete, opis popratnih mjera predviđenih člankom 8. i, ako je potrebno, popis ostalih djelovanja. U godišnjem programu rada utvrđuje se najmanji postotak godišnjih izdataka koji se izdvaja za bespovratna sredstva.
   3.   Godišnji program rada donosi se u skladu s pravilima postupka upravljanja iz članka 10. stavka 2.
   4.   Mjere potrebne za provedbu ove Odluke u odnosu na sva ostala pitanja donose se u skladu s pravilima savjetodavnog postupka iz članka 10. stavka 3.
   5.   U postupcima vrednovanja i dodjele bespovratnih sredstava za djelovanja u obzir se između ostalog uzimaju sljedeći kriteriji:

               (a)

               opći i posebni ciljevi navedeni u člancima 2. i 3. te mjere koje se poduzimaju u raznim područjima navedenim u članku 3. i u skladu s godišnjim programom rada;

               (b)

               kvaliteta predloženog djelovanja u smislu njegove koncepcije, organizacije, predstavljanja i očekivanih rezultata;

               (c)

               iznos zatražen iz sredstava Zajednice i njegova troškovna učinkovitost s obzirom na očekivane rezultate;

               (d)

               utjecaj očekivanih rezultata na opće i posebne ciljeve programa definirane u člancima 2. i 3. i na mjere koje se poduzimaju u raznim područjima navedenim u članku 3.;

               (e)

               inovativnost;

         6.   Zahtjevi za bespovratna sredstva za poslovanje iz članka 4. točke (c), ocjenjuju se u svjetlu:

               (a)

               usklađenosti s ciljevima programa;

               (b)

               kvalitete planiranih aktivnosti;

               (c)

               vjerojatnog multiplikacijskog učinka tih aktivnosti u javnosti;

               (d)

               zemljopisnog utjecaja aktivnosti koje se provode;

               (e)

               sudjelovanja građana u organizaciji uključenih tijela;

               (f)

               omjera troškovne učinkovitosti predložene aktivnosti.

         Članak 10.
   Odbor
   1.   Komisiji pomaže odbor.
   2.   Prilikom pozivanja na ovaj stavak, primjenjuju se članci 4. i 7. Odluke 1999/468/EZ, uzimajući u obzir odredbe njezinog članka 8.
   Razdoblje iz članka 4. stavka 3. Odluke 1999/468/EZ utvrđuje se u trajanju od dva mjeseca.
   3.   Prilikom pozivanja na ovaj stavak, primjenjuju se članci 3. i 7. Odluke 1999/468/EZ, uzimajući u obzir odredbe njezinog članka 8.
   4.   Odbor donosi svoj poslovnik.
   Članak 11.
   Komplementarnost
   1.   Težit će se postizanju sinergije i komplementarnosti s ostalim instrumentima Zajednice, posebno s općim programima „Sigurnost i zaštita sloboda” i „Solidarnost i upravljanje migracijskom tokovima”, sa Sedmim okvirnim programom za istraživanje i razvoj, kao i s programima o zaštiti zdravlja, „Zapošljavanje i socijalna solidarnost – PROGRESS”, te „Sigurniji internet plus”. Težit će se i postizanju komplementarnosti s Europskim institutom za ravnopravnost spolova. Statistički element informacija o nasilju razvit će se u suradnji s državama članicama, uz primjenu Statističkog programa Zajednice, ako to bude potrebno.
   2.   Program može dijeliti resurse s ostalim instrumentima Zajednice, posebno s općim programima „Sigurnost i zaštita sloboda”, „Solidarnost i upravljanje migracijskom tokovima”, te sa Sedmim okvirnim programom za istraživanje i razvoj, i to za potrebe provedbe onih djelovanja kroz koja se ispunjavaju ciljevi svih programa.
   3.   U odnosu na djelatnosti koje se financiraju na temelju ove Odluke nije moguće primiti pomoć za istu svrhu iz drugih financijskih instrumenata Zajednice. Komisija će se pobrinuti da joj korisnici programa dostave informacije o financijskim sredstvima primljenim iz općeg proračuna Europske unije i iz drugih izvora, kao i informacije o zahtjevima za financiranje po kojima je postupak u tijeku.
   Članak 12.
   Financiranje
   1.   Financijska sredstva za provedbu ove Odluke utvrđuju se u iznosu od 116,85 milijuna eura za razdoblje utvrđeno u članku 1.
   2.   Izdvajanja za djelovanja predviđena programom uvrštavaju se u godišnja odobrenja općeg proračuna Europske unije. Raspoloživa godišnja odobrenja odobrava proračunsko tijelo u granicama financijskog okvira.
   Članak 13.
   Praćenje
   1.   Komisija se brine da joj za svako djelovanje koje se financira iz programa korisnik podnese tehnička i financijska izvješća o napretku rada. Završno se izvješće podnosi u roku od tri mjeseca od dovršenja djelovanja. Komisija određuje oblik i sadržaj izvješća.
   2.   Komisija se brine da ugovori i sporazumi sklopljeni u vezi s provedbom programa posebno sadrže odredbe o nadzoru i financijskoj kontroli Komisije (ili bilo kojeg njezinog ovlaštenog predstavnika), ako je potrebno i putem provjera na terenu, uključujući i provjere uzoraka, te putem revizija koje provodi Revizorski sud.
   3.   Komisija zahtijeva da u razdoblju od pet godina od posljednje uplate izvršene u odnosu na bilo koje djelovanje, korisnik financijske pomoći bude spreman Komisiji dati na uvid svu dokaznu dokumentaciju vezanu uz izdatke za to djelovanje.
   4.   Na temelju rezultata izvješća i provjera uzoraka iz stavaka 1. i 2., Komisija će prema potrebi prilagoditi iznos ili uvjete dodjele prvotno odobrene financijske pomoći, kao i raspored plaćanja.
   5.   Komisija poduzima sve druge mjere potrebne kako bi se provjerilo da se financirana djelovanja provode pravilno i u skladu s odredbama ove Odluke i Financijske uredbe.
   Članak 14.
   Zaštita financijskih interesa Zajednice
   1.   Komisija će se pobrinuti da prilikom provedbe djelovanja financiranih na temelju ove Odluke financijski interesi Zajednice budu zaštićeni primjenom preventivnih mjera za suzbijanje prijevara, korupcije i ostalih nezakonitih aktivnosti, i to putem djelotvornih provjera i naplatom nepripadno isplaćenih iznosa, a ako se otkriju nepravilnosti, izricanjem učinkovitih, proporcionalnih i odvraćajućih kazni, u skladu s Uredbom (EZ, Euratom) br. 2988/95, Uredbom (Euratom, EZ) br. 2185/96 te Uredbom (EZ) br. 1073/1999.
   2.   Kad je riječ o djelovanjima Zajednice financiranima iz programa, na sve povrede odredbi prava Zajednice, uključujući i povrede neke ugovorne obveze utanačene na temelju programa, koje nastanu kao posljedica čina ili propusta gospodarskog subjekta koji je neopravdanim izdatkom ugrozio ili je mogao ugroziti opći proračun Europske unije ili proračune kojima ona upravlja, primjenjuje se Uredba (EZ, Euratom) br. 2988/95 i Uredba (Euratom, EZ) br. 2185/96.
   3.   Komisija će smanjiti, obustaviti ili naplatiti iznos financijske pomoći dodijeljen za određeno djelovanje ako utvrdi nepravilnosti, uključujući i nepoštovanje odredbi ove Odluke ili pojedinačne odluke ili ugovora ili sporazuma o dodjeli dotične financijske pomoći, odnosno ako se ispostavi da je djelovanje bilo izmijenjeno na način koji je u suprotnosti s naravi ili uvjetima provedbe projekta, a da za to nije zatraženo odobrenje Komisije.
   4.   Ako nisu poštovani rokovi ili ako napredak u provedbi djelovanja opravdava samo dio dodijeljene financijske pomoći, Komisija će od korisnika zatražiti da u zadanom roku dostavi očitovanje. Ako korisnik ne pruži zadovoljavajući odgovor, Komisija može ukinuti preostalu financijsku pomoć i zatražiti povrat već isplaćenih iznosa.
   5.   Komisiji se moraju vratiti sva nepripadno isplaćena sredstva. Na iznose koji se ne uplate na vrijeme zaračunava se kamata pod uvjetima utvrđenim Financijskom uredbom.
   Članak 15.
   Vrednovanje
   1.   Program se redovito prati u smislu provedbe aktivnosti predviđenih njime.
   2.   Komisija osigurava redovito, neovisno i vanjsko vrednovanje programa.
   3.   Komisija Europskom parlamentu i Vijeću podnosi:

               (a)

               privremeno izvješće o dobivenim rezultatima te o kvalitativnim i kvantitativnim aspektima provedbe programa kojemu se prilaže popis financiranih projekata i mjera, najkasnije do 31. ožujka 2011.;

               (b)

               priopćenje o nastavku programa, najkasnije do 31. svibnja 2012.;

               (c)

               izvješće o naknadnom vrednovanju, o provedbi i rezultatima programa, najkasnije do 31. prosinca 2014.

         Članak 16.
   Objava projekata
   Svake godine Komisija objavljuje popis projekata koji se financiraju u okviru programa, popraćen kratkim opisom svakog projekta.
   Članak 17.
   Prijelazne mjere
   Ovime se stavlja izvan snage Odluka br. 803/2004/EZ. Ta će se Odluka i dalje primjenjivati na djelovanja započeta na temelju nje, sve do njihovog dovršenja.
   Članak 18.
   Stupanje na snagu
   Ova Odluka stupa na snagu na dan nakon dana objave u Službenom listu Europske unije.

      Sastavljeno u Strasbourgu 20. lipnja 2007.

            Za Europski parlament

            Predsjednik

         H.-G. PÖTTERING

            Za Vijeće

            Predsjednik

         G. GLOSER

      (1)  SL C 69, 21.3.2006., str. 1.

      (2)  SL C 192, 16.8.2006., str. 25.

      (3)  Mišljenje Europskog parlamenta od 5. rujna 2006. (još nije objavljeno u Službenom listu), Zajedničko stajalište Vijeća od 5. ožujka 2007. (još nije objavljeno u Službenom listu) i Stajalište Europskog parlamenta od 22. svibnja 2007. (još nije objavljeno u Službenom listu).

      (4)  SL C 364, 18.12.2000., str. 1.

      (5)  SL C 59, 23.2.2001., str. 307.

      (6)  SL C 77 E, 28.3.2002., str. 126.

      (7)  SL C 287 E, 24.11.2006., str. 75.

      (8)  SL C 288 E, 25.11.2006., str. 66.

      (9)  SL L 34, 9.2.2000., str. 1.

      (10)  SL L 143, 30.4.2004., str. 1.

      (11)  SL C 139, 14.6.2006., str. 1.

      (12)  SL L 248, 16.9.2002., str. 1. Uredba kako je izmijenjena Uredbom (EZ, Euratoma) br. 1995/2006 (SL L 390, 30.12.2006., str 1.).

      (13)  SL L 357, 31.12.2002., str. 1. Uredba kako je zadnje izmijenjena Uredbom (EZ, Euratom) br. 478/2007 (SL L 111, 28.4.2007., str. 13.).

      (14)  SL L 312, 23.12.1995., str. 1., ispravljeno u SL L 36, 10.2.1998., str. 16.

      (15)  SL L 292, 15.11.1996., str. 2.

      (16)  SL L 136, 31.5.1999., str. 1.

      (17)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).


title: 2012/418/EU: Odluka Vijeća od 21. prosinca 2011. o potpisivanju u ime Europske unije, i privremenoj primjeni određenih odredaba Sporazuma o partnerstvu i suradnji između Europske unije i njezinih država članica, s jedne strane, i Republike Iraka, s druge strane

text:
               11/Sv. 118

               HR

               Službeni list Europske unije

               243

         32012D0418

               L 204/18

               SLUŽBENI LIST EUROPSKE UNIJE

         ODLUKA VIJEĆA
   od 21. prosinca 2011.
   o potpisivanju u ime Europske unije, i privremenoj primjeni određenih odredaba Sporazuma o partnerstvu i suradnji između Europske unije i njezinih država članica, s jedne strane, i Republike Iraka, s druge strane
   (2012/418/EU)
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 79. stavak 3., članak 91., članak 100., članak 192. stavak 1., članak 194., članak 207. i članak 209., u vezi člankom 218. stavkom 5.,
   uzimajući u obzir prijedlog Europske komisije,
   budući da:

               1.

               Vijeće je 23. ožujka 2006. ovlastilo Komisiju da pregovara o Sporazumu o trgovini i suradnji s Republikom Irakom.

               2.

               Vijeće je 27. listopada 2009. odobrilo izmjene pregovaračkih direktiva na prijedlog Komisije, s ciljem podupiranja statusa Sporazuma, zamjenjujući naziv „trgovina” nazivom „partnerstvo” u naslovu, kao i osnivanja Vijeća za suradnju na ministarskoj razini.

               3.

               Potrebno je potpisati Sporazum o partnerstvu i suradnji između Europske unije i njezinih država članica, s jedne strane, i Republike Iraka, s druge strane („Sporazum”). Određene je dijelove Sporazuma potrebno privremeno primjenjivati, do završetka postupka za njegovo sklapanje.

               4.

               Odredbe Sporazuma koje su obuhvaćene dijelom trećim, glavom V. Ugovora o funkcioniranju Europske unije obvezuju Ujedinjenu Kraljevinu i Irsku kao zasebne ugovorne stranke, a ne kao dio Europske unije, osim ako Europska unija zajedno s UK i/ili Irskom nije zajednički obavijestila Irak da se Ujedinjena Kraljevina ili Irska obvezuju kao dio Europske unije sukladno Protokolu br. 21. na stajalište Ujedinjene Kraljevine ili Irske u pogledu područja slobode, sigurnosti i pravde, u prilogu Ugovoru o Europskoj uniji i Ugovoru o funkcioniranju Europske unije. Ako se Ujedinjenu Kraljevinu i/ili Irsku više ne obvezuje kao dio Europske unije u skladu s člankom 4. (a) Protokola br. 21, Europska unija zajedno s UK i/ili Irskom odmah izvještava Irak o svakoj promjeni njihova položaja, te ih se u tom slučaju obvezuje na temelju odredaba Sporazuma prema njihovom vlastitom pravu. Isto se odnosi na Dansku, sukladno Protokolu br. 22 o položaju Danske, u prilogu tim ugovorima,

         DONIJELO JE OVU ODLUKU:
   Članak 1.
   Potpisivanje Sporazuma o partnerstvu i suradnji između Europske unije i njezinih država članica, s jedne strane, i Republike Iraka, s druge strane, ovime se odobrava u ime Unije, podložno sklapanju navedenog Sporazuma.
   Tekst Sporazuma prilaže se ovoj Odluci.
   Članak 2.
   Ovime se ovlašćuje predsjednik Vijeća da odredi osobu(-e) ovlaštenu(-e) za potpisivanje Sporazuma u ime Unije.
   Članak 3.
   Do završetka potrebnih postupaka za njegovo stupanje na snagu, privremeno se primjenjuju članak 2. i glave II., III. i V. Sporazuma, sukladno članku 117. Sporazuma, samo do mjere u kojoj se odnose na pitanja iz nadležnosti Unije, od prvog dana trećeg mjeseca koji slijedi nakon dana kada su Unija i Irak jedno drugo obavijestile o završetku potrebnih postupaka za privremenu primjenu.
   Članak 4.
   Ova Odluka stupa na snagu na dan njezinog donošenja.

      Sastavljeno u Bruxellesu 21. prosinca 2011.

            Za Vijeće

            Predsjednik

         M. DOWGIELEWICZ


title: 2005/599/EZ: Odluka Vijeća od 21. lipnja 2005. o potpisivanju, u ime Europske zajednice, Sporazuma o izmjeni Sporazuma o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000.

text:
               11/Sv. 128

               HR

               Službeni list Europske unije

               57

         32005D0599

               L 209/26

               SLUŽBENI LIST EUROPSKE UNIJE

         ODLUKA VIJEĆA
   od 21. lipnja 2005.
   o potpisivanju, u ime Europske zajednice, Sporazuma o izmjeni Sporazuma o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonouu 23. lipnja 2000.
   (2005/599/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 310., u vezi s drugom rečenicom prvog podstavka njegovog članka 300. stavka 2.,
   uzimajući u obzir prijedlog Komisije,
   budući da:

               (1)

               Vijeće, na temelju njegove Odluke od 27. travnja 2004., ovlastilo je Komisiju da započne pregovore s državama AKP-a s ciljem izmjene Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000. (1) (dalje u tekstu: „Sporazum iz Cotonoua”). Pregovori su završeni u veljači 2005.

               (2)

               Sporazum o izmjeni Sporazuma iz Cotonoua treba stoga u ime Europske zajednice potpisati,

         ODLUČILO JE:
   Članak 1.
   Potpisivanje Sporazuma o izmjeni Sporazuma o partnerstvu između članica Skupine afričkih, karipskih i pacifičkih država s jedne strane i Europske zajednice i njezinih država članica s druge strane, potpisan u Cotonouu 23. lipnja 2000., zajedno s izjavama koje je Zajednica jednoglasno ili zajednički s drugim strankama donijela i koje se prilažu Završnom aktu, ovime se odobrava u ime Zajednice, podložno Odluci Vijeća o sklapanju navedenog Sporazuma.
   Tekstovi Sporazuma i Završnog akta priloženi su ovoj Odluci.
   Članak 2.
   Ovime se ovlašćuje predsjednik Vijeća da odredi osobu ili osobe ovlaštene potpisati Sporazum u ime Zajednice, podložno njegovom sklapanju.

      Sastavljeno u Luxembourgu 21. lipnja 2005.

            Za Vijeće

            Predsjednik

         F. BODEN

      (1)  SL L 317, 15.12.2000., str. 3. Sporazum kako je ispravljen u SL L 385, 29.12.2004., str. 88.


title: 2013/538/EU, Euratom: Odluka Europskog parlamenta od 17. travnja 2013. o razrješnici za izvršenje proračuna Izvršne agencije za obrazovanje, audiovizualnu politiku i kulturu za financijsku godinu 2011.

text:
               16.11.2013

               HR

               Službeni list Europske unije

               L 308/4

         ODLUKA EUROPSKOG PARLAMENTA
   od 17. travnja 2013.
   o razrješnici za izvršenje proračuna Izvršne agencije za obrazovanje, audiovizualnu politiku i kulturu za financijsku godinu 2011.
   (2013/538/EU, Euratom)
   Ovaj će dokument biti objavljen u Posebnom izdanju Službenog lista Europske unije na hrvatskom jeziku ako zadovolji potrebne uvjete.


title: Odluka Vijeća (ZVSP) 2016/628 od 21. travnja 2016. o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma te o izmjeni Odluke (ZVSP) 2015/2430

text:
               22.4.2016

               HR

               Službeni list Europske unije

               L 106/24

         ODLUKA VIJEĆA (ZVSP) 2016/628
   od 21. travnja 2016.
   o ažuriranju i izmjeni popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma te o izmjeni Odluke (ZVSP) 2015/2430
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 27. prosinca 2001. donijelo Zajedničko stajalište 2001/931/ZVSP (1).

               (2)

               Vijeće je 21. prosinca 2015. donijelo Odluku (ZVSP) 2015/2430 (2) o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

               (3)

               Vijeće je utvrdilo da više ne postoje razlozi za zadržavanje jednog subjekta na popisu.

               (4)

               Popis bi stoga trebalo na odgovarajući način ažurirati,

         DONIJELO JE OVU ODLUKU:
   Članak 1.
   Prilog Odluci (ZVSP) 2015/2430 mijenja se kako je navedeno u Prilogu ovoj Odluci.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.

      Sastavljeno u Luxembourgu 21. travnja 2016.

            Za Vijeće

            Predsjednik

         G.A. VAN DER STEUR

      (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

      (2)  Odluka Vijeća (ZVSP) 2015/2430 od 21. prosinca 2015. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2015/1334 (SL L 334, 22.12.2015., str. 18.).

      PRILOG
      Subjekt naveden u nastavku briše se s popisa navedenog u Prilogu Odluci (ZVSP) 2015/2430:
      II.   SKUPINE I SUBJEKTI

                  12.

                  „International Sikh Youth Federation” – „ISYF” (Međunarodna federacija mladeži pripadnika Sikha).


title: 2012/46/EU: Odluka Vijeća od 23. siječnja 2012. o pokretanju automatizirane razmjene daktiloskopskih podataka u Nizozemskoj

text:
278                    HR                                Službeni list Europske unije                                             19/Sv. 16
32012D0046
L 26/32                                              SLUŽBENI LIST EUROPSKE UNIJE                                               28.1.2012.
                                                             ODLUKA VIJEĆA
                                                           od 23. siječnja 2012.
                          o pokretanju automatizirane razmjene daktiloskopskih podataka u Nizozemskoj
                                                               (2012/46/EU)
VIJEĆE EUROPSKE UNIJE,                                                            čim, prema svojem uvjerenju, ispuni preduvjete za
                                                                                razmjenu podataka u odgovarajućoj kategoriji podataka.
uzimajući u obzir Odluku Vijeća 2008/615/PUP od 23. lipnja
2008. o produbljivanju prekogranične suradnje, posebno u                   (5)    Nizozemska je ispunila upitnik o zaštiti podataka i
suzbijanju terorizma i prekograničnog kriminala (1),a posebno                     upitnik o razmjeni daktiloskopskih podataka.
njezin članak 25.,
                                                                           (6)    Nizozemska je provela uspješno testiranje s Njemačkom.
uzimajući u obzir Odluku Vijeća 2008/616/PUP od 23. lipnja
2008. o provedbi Odluke 2008/615/PUP (2), a posebno članak                 (7)    U Nizozemskoj je obavljen evaluacijski posjet i njemački
20. i poglavlje 4. Priloga toj Odluci,                                            evaluacijski tim sastavio je izvješće o evaluacijskom
                                                                                posjetu te ga proslijedio nadležnoj radnoj skupini Vijeća.
budući da:
                                                                           (8)    Vijeću je predstavljeno cjelokupno izvješće o evaluaciji,
(1)     U skladu s Protokolom o prijelaznim odredbama koji je                     koje sadrži kratak pregled rezultata upitnika, evaluacij
        priložen Ugovoru o Europskoj uniji, Ugovoru o funkcio                    skog posjeta i testiranja o razmjeni daktiloskopskih
        niranju Europske unije i Ugovoru o osnivanju Europske                     podataka,
        zajednice za atomsku energiju, akti koje su institucije,
        tijela, uredi i agencije Unije donijeli prije stupanja na          DONIJELO JE OVU ODLUKU:
        snagu Ugovora iz Lisabona, i dalje proizvode pravne
        učinke sve dok nisu stavljeni izvan snage, poništeni ili                                        Članak 1.
        izmijenjeni u okviru provedbe Ugovorâ.
                                                                           Nizozemska je za potrebe automatiziranog pretraživanja dakti
(2)     U skladu s tim primjenjuje se članak 25. Odluke                    loskopskih podataka u cijelosti provela opće odredbe o zaštiti
        2008/615/PUP te Vijeće mora jednoglasno odlučiti jesu              podataka iz poglavlja 6. Odluke 2008/615/PUP te ima pravo
        li države članice provele odredbe iz poglavlja 6. navedene         primati i dostavljati osobne podatke na temelju članka 9. nave
        Odluke.                                                            dene Odluke od dana stupanja na snagu ove Odluke.
(3)     Člankom 20. Odluke 2008/616/PUP predviđeno je da se                                             Članak 2.
        odluke iz članka 25. stavka 2. Odluke 2008/615/PUP
        donose na temelju izvješća o evaluaciji koje se temelji            Ova Odluka stupa na snagu na dan donošenja.
        na upitniku. Što se tiče automatizirane razmjene poda
        taka u skladu s poglavljem 2. Odluke 2008/615/PUP,
        izvješće o evaluaciji treba se temeljiti na evaluacijskom
                                                                           Sastavljeno u Bruxellesu 23. siječnja 2012.
        posjetu i rezultatima testiranja.
(4)     U skladu s poglavljem 4. točkom 1.1. Priloga Odluci                                                       Za Vijeće
        2008/616/PUP, upitnik koji je izradila nadležna radna
        skupina Vijeća odnosi se na svaku automatiziranu                                                         Predsjednica
        razmjenu podataka i država članica treba ga ispuniti                                                   M. GJERSKOV
(1) SL L 210, 6.8.2008., str. 1.
(2) SL L 210, 6.8.2008., str. 12.


title: 1989/526/EEZ: Odluka Vijeća od 18. rujna 1989. kojom se, u ime Zajednice, prihvaća Rezolucija Odbora za unutarnji promet Gospodarske komisije za Europu o mjerama tehničke pomoći za provedbu Međunarodne konvencije o usklađivanju kontrola robe na granicama

text:
               02/Sv. 008

               HR

               Službeni list Europske unije

               27

         31989D0526

               L 273/27

               SLUŽBENI LIST EUROPSKE UNIJE

               18.09.1989.

      ODLUKA VIJEĆA

   od 18. rujna 1989.
   kojom se, u ime Zajednice, prihvaća Rezolucija Odbora za unutarnji promet Gospodarske komisije za Europu o mjerama tehničke pomoći za provedbu Međunarodne konvencije o usklađivanju kontrola robe na granicama
   (1989/526/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 113.,
   uzimajući u obzir preporuku Komisije,
   budući da je Zajednica potvrdila Međunarodnu konvenciju o usklađivanju kontrola robe na granicama Uredbom (EEZ) br. 1262/84 (1) i da je Uredba stupila na snagu 12. rujna 1987.;
   budući da je cilj Rezolucije Odbora za unutarnji promet Gospodarske komisije za Europu o mjerama tehničke pomoći za provedbu Međunarodne konvencije o usklađivanju kontrola robe na granicama olakšavanje međunarodne trgovine pružanjem zemljama u razvoju, na njihov zahtjev i pod uzajamno dogovorenim uvjetima, svake tehničke pomoći koja se smatra potrebnom za provedbu navedene Konvencije;
   budući da je u interesu Zajednice olakšavanje međunarodne trgovine usklađivanjem kontrola robe na granicama;
   budući da Zajednica može prihvatiti predmetnu Rezoluciju koja se neodgodivo počinje primjenjivati,
   ODLUČILO JE:
   Članak 1.
   Ovime se, u ime Zajednice i s neodgodivim učinkom, prihvaća Rezolucija o mjerama tehničke pomoći za provedbu Međunarodne konvencije o usklađivanju kontrola robe na granicama, koju je 4. veljače 1983. usvojio Odbor za unutarnji promet Gospodarske komisije za Europu.
   Tekst Rezolucije priložen je ovoj Odluci.
   Članak 2.
   Predsjednik Vijeća imenuje osobu koja je ovlaštena obavijestiti izvršnog tajnika Gospodarske komisije za Europu o prihvaćanju Rezolucije iz članka 1. od strane Zajednice s neodgodivim učinkom.

      Sastavljeno u Bruxellesu 18. rujna 1989.

            Za Vijeće

            Predsjednik

         E. CRESSON

      (1)  SL L 126, 12.5.1984., str. 1.
   MJERE TEHNIČKE POMOĆI ZA PROVEDBU MEĐUNARODNE KONVENCIJE O USKLAĐIVANJU KONTROLA ROBE NA GRANICAMA
   REZOLUCIJA br. 230
   koju je 4. veljače 1983. usvojio Odbor za unutarnji promet
   ODBOR ZA UNUTARNJI PROMET,
   IMAJUĆI NA UMU Međunarodnu konvenciju o usklađivanju kontrola robe na granicama (Ženeva, 1983.),
   IZRAŽAVAJUĆI ŽELJU da što veći broj zemalja bude u mogućnosti pristupiti ovoj Konvenciji i da se njezine odredbe što skorije počnu primjenjivati,
   PREPORUČUJE da ugovorne strane ove Konvencije pružaju zemljama u razvoju, na njihov zahtjev i pod uzajamno dogovorenim uvjetima, svaku tehničku pomoć koja je potrebna za provedbu navedene Konvencije,
   ZAHTJEVA od izvršnog tajnika Gospodarske komisije za Europu da o ovoj Rezoluciji obavijesti druge regionalne gospodarske komisije i nadležna tijela Ujedinjenih naroda, pozivajući ih da je uzmu u obzir prilikom pripreme i provedbe svojih programa tehničke pomoći,
   ZAHTJEVA od vlade da obavijeste izvršnog tajnika, po mogućnosti do 1. travnja 1985., prihvaćaju li ovu Rezoluciju,
   ZAHTJEVA od izvršnog tajnika da proslijedi odgovore zaprimljene od vlada.


title: 2014/295/EU: Odluka Vijeća od 17. ožujka 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII.

text:
               29.5.2014

               HR

               Službeni list Europske unije

               L 161/1

         ODLUKA VIJEĆA
   od 17. ožujka 2014.
   o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane, u pogledu njegove preambule, članka 1. te glava I., II. i VII.
   (2014/295/EU)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 31. stavak 1. i članak 37. u vezi s člankom 218. stavkom 5. i člankom 218. stavkom 8. drugim podstavkom Ugovora o funkcioniranju Europske unije,
   uzimajući u obzir Ugovor o funkcioniranju Europske unije, a posebno njegov članak 217., u vezi s njegovim člankom 218. stavkom 5. i člankom 218. stavkom 8. drugim podstavkom,
   uzimajući u obzir prijedlog Europske komisije,
   budući da:

               (1)

               Vijeće je 22. siječnja 2007. ovlastilo Komisiju da započne pregovore s Ukrajinom za sklapanje novog sporazuma između Unije i Ukrajine kojim se zamjenjuje Sporazum o partnerstvu i suradnji (1).

               (2)

               Uzimajući u obzir bliski povijesni odnos i sve bliže veze između stranaka, kao i njihovu želju za jačanjem i proširenjem odnosa na ambiciozan i inovativan način, pregovori o Sporazumu o pridruživanju između Europske unije i Europske zajednice za atomsku energiju i njihovih država članica, s jedne strane, i Ukrajine, s druge strane (dalje u tekstu „Sporazum”) uspješno su zaključeni parafiranjem Sporazuma 2012.

               (3)

               Sporazum bi trebalo potpisati u ime Unije i odobriti Završni akt priložen ovoj Odluci. Sporazum bi dijelom trebalo privremeno primjenjivati u skladu s člankom 486., koji predviđa privremenu primjenu Sporazuma prije njegova stupanja na snagu, do dovršetka postupaka za njegovo sklapanje.

               (4)

               Privremena primjena dijelova Sporazuma ne prejudicira raspodjelu nadležnosti između Unije i njezinih država članica u skladu s Ugovorima.

               (5)

               Sporazum se ne bi trebao tumačiti kao da se njime dodjeljuju prava ili određuju obveze na koje se može izravno pozivati pred sudovima Unije ili država članica.

               (6)

               S obzirom na politička kretanja te kako bi se provele odluke Europskog vijeća koje se sastalo 6. ožujka 2014., predviđeno je da potpisivanje Sporazuma podliježe Završnom aktu,

         DONIJELO JE OVU ODLUKU:
   Članak 1.
   1.   Potpisivanje, u ime Unije, Sporazuma o pridruživanju između Europske unije i Europske zajednice za atomsku energiju te njihovih država članica, s jedne strane, i Ukrajine, s druge strane (dalje u tekstu „Sporazum”), u pogledu njegove preambule, članka 1. te glava I., II. i VII. odobrava se podložno sklapanju navedenog Sporazuma i u skladu sa Završnim aktom.
   2.   Tekst Sporazuma priložen je ovoj Odluci.
   Članak 2.
   Završni akt priložen ovoj Odluci odobrava se u ime Unije.
   Članak 3.
   Predsjednik Vijeća ovlašćuje se odrediti osobu(-e) ovlaštenu(-e) potpisati Sporazum i Završni akt u ime Unije.
   Članak 4.
   Do njegovog stupanja na snagu i u skladu s člankom 486. Sporazuma te podložno u njemu predviđenim obavijestima, sljedeći dijelovi Sporazuma primjenjuju se na privremenoj osnovi između Unije i Ukrajine (2), ali samo u mjeri u kojoj oni obuhvaćaju pitanja koja su u nadležnosti Unije, uključujući pitanja u nadležnosti Unije za utvrđivanje i provedbu zajedničke vanjske i sigurnosne politike:

               —

               glava I.,

               —

               glava II. članci 4., 5. i 6.,

               —

               glava VII. (uz izuzetak članka 479. stavka 1.), u mjeri u kojoj su odredbe te glave ograničene na potrebu osiguravanja privremene primjene Sporazuma u skladu s ovim stavkom.

         Članak 5.
   Sporazum se ne tumači kao da se njime dodjeljuju prava ili određuju obveze na koje se može izravno pozivati pred sudovima Unije ili država članica.
   Članak 6.
   Ova Odluka stupa na snagu na dan donošenja.

      Sastavljeno u Bruxellesu 17. ožujka 2014.

            Za Vijeće

            Predsjednica

         C. ASHTON

      (1)  Sporazum o partnerstvu i suradnji između Europskih zajednica i njihovih država članica i Ukrajine (SL L 49, 19.2.1998., str. 3.).

      (2)  Datum od kojeg će se Sporazum privremeno primjenjivati objavit će Glavno tajništvo Vijeća u Službenom listu Europske unije.


title: Odluka Vijeća 2012/829/ZVSP od 21. prosinca 2012. o izmjeni Odluke 2010/413/ZVSP o mjerama ograničavanja protiv Irana

text:
               18/Sv. 014

               HR

               Službeni list Europske unije

               207

         32012D0829

               L 356/71

               SLUŽBENI LIST EUROPSKE UNIJE

               21.12.2012.

      ODLUKA VIJEĆA 2012/829/ZVSP
   od 21. prosinca 2012.
   o izmjeni Odluke 2010/413/ZVSP o mjerama ograničavanja protiv Irana
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 29.,
   budući da:

               (1)

               Vijeće je 26. srpnja 2010. donijelo Odluku 2010/413/ZVSP (1).

               (2)

               U Odluku 2010/413/ZVSP trebalo bi uključiti odredbu o pojačanom praćenju svih aktivnosti financijskih institucija u Uniji s iranskim financijskim institucijama.

               (3)

               Osim toga, također bi trebalo izmijeniti odredbu u Odluci 2010/413/ZVSP koja se odnosi na zamrzavanje financijskih sredstava i gospodarskih izvora.

               (4)

               Nadalje, dodatne osobe i subjekte trebalo bi uvrstiti u popis osoba i subjekata koji podliježu mjerama ograničavanja određen u Prilogu II. Odluci 2010/413/ZVSP, određene subjekte trebalo bi ukloniti s tog popisa, a unose u vezi s određenim subjektima trebalo bi izmijeniti.

               (5)

               Odluku 2010/413/ZVSP stoga bi trebalo na odgovarajući način izmijeniti,

         DONIJELO JE OVU ODLUKU:
   Članak 1.
   Odluka 2010/413/ZVSP mijenja se kako slijedi:

               1.

               U članku 10. umeće se sljedeći stavak:
               „3.a   Od financijskih se institucija traži da u svojim aktivnostima s bankama i financijskim institucijama određenima u stavku 1.:

                           (a)

                           neprestano prate promet na računima, uključujući pomoću svojih programa za dubinsku analizu klijenata i na temelju svojih obveza u odnosu na pranje novca i financiranje terorizma;

                           (b)

                           zahtijevaju da se u platnim nalozima ispune svi podaci koji se odnose na izdavatelja i primatelja dotične transakcije, a ako ti podaci ti nisu dostavljeni, da odbiju izvršenje transakcije;

                           (c)

                           pet godina čuvaju svu evidenciju o transakcijama i na zahtjev je daju na raspolaganje državnim tijelima;

                           (d)

                           ako posumnjaju ili imaju opravdane razloge sumnjati da su financijska sredstva povezana s financiranjem širenja oružja, bez odlaganja obavijeste o svojim sumnjama Jedinicu za financijski nadzor (FIU) ili neko drugo nadležno tijelo koje odredi dotična državna članica. Jedinica za financijski nadzor ili takvo drugo nadležno tijelo pravodobno, neposredno ili posredno, ima pristup financijskim i administrativnim informacijama te informacijama o kaznenom progonu koje su potrebne za pravilno izvršenje ove funkcije, uključujući analizu izvještaja o sumnjivim transakcijama.”

               2.

               Članak 20. stavak 1. točka (b) zamjenjuje se sljedećim:

                           „(b)

                           osobe i subjekti koji nisu obuhvaćeni Prilogom I. a bave se, ili su izravno povezane s, ili pružaju podršku aktivnostima Irana koje su osjetljive u pogledu širenja nuklearnog oružja ili razvoju iranskog sustava za ispaljivanje nuklearnog oružja, uključujući sudjelovanjem u nabavi zabranjenih predmeta, robe, opreme, materijala i tehnologije, ili osobe ili subjekti koji djeluju u njihovo ime ili prema njihovim uputama, ili subjekti koji su u njihovu vlasništvu ili pod njihovim nadzorom, uključujući nezakonitim sredstvima, ili osobe i subjekti koji su osobama ili subjektima uvrštenima na popis pomagale u izbjegavanju ili kršenju odredaba RVSUN-a 1737 (2006.), RVSUN-a 1747 (2007.), RVSUN-a 1803 (2008.) i RVSUN-a 1929 (2010.) ili ove Odluke, kao i drugi članovi i subjekti IRGC-a i IRISL-a, i subjekti u njihovu vlasništvu ili pod njihovim nadzorom ili osobe i subjekti koje djeluju u njihovo ime ili im pružaju usluge osiguranje ili druge bitne usluge, kako su navedeni u Prilogu II.”

         Članak 2.
   Prilog II. Odluci 2010/413/ZVSP mijenja se kako je određeno u Prilogu ovoj Odluci.
   Članak 3.
   Ova Odluka stupa na snagu na datum objave u Službenom listu Europske unije.

      Sastavljeno u Bruxellesu 21. prosinca 2012.

            Za Vijeće

            Predsjednik

         A. D. MAVROYIANNIS

      (1)  SL L 195, 27.7.2010., str. 39.
   PRILOG

               I.

               Osobe i subjekti navedeni u nastavku dodaju se na popis određen u Prilogu II. Odluci 2010/413/ZVSP:

                           „I.

                           Osobe i subjekti uključeni u nuklearne aktivnosti i aktivnosti povezane s balističkim projektilima te osobe i subjekti koji pružaju potporu vladi Irana

                  Osoba

                           Ime

                           Identifikacijski podaci

                           Razlozi

                           Datum uvrštenja na popis

                           1.

                           Babak Zanjani

                           Datum rođenja: 12. ožujka 1971.

                           Babak Zanjani pomaže subjektima koji su uvršteni na popis u kršenju odredaba uredbe EU-a o Iranu te pruža financijsku potporu vladi Irana. Zanjani je ključni posrednik u iranskim poslovima vezanima uz naftu te prijenosu novca koji je povezan s naftom. Zanjani je vlasnik grupacije Sorinet Group sa sjedištem u UAE-u kojom i upravlja, a neka od trgovačkih društava te grupacije Zanjani koristi za usmjeravanje plaćanja povezanih s naftom.

                           22.12.2012.

                  Subjekti

                           Naziv

                           Identifikacijski podaci

                           Razlozi

                           Datum uvrštenja na popis

                           1.

                           National Iranian Oil Products Distribution Company (NIOPDC)

                                       No.1, Teheran, Iranshahr Ave.Shadab.St,

                                       P.O.Box: 79145/3184

                                       Tel.: +98-21-77606030

                                       Internetska stranica: www.niopdc.ir

                           Ovisno društvo trgovačkog društva National Iranian Oil Refining and Distribution Company (NIORDC)

                           22.12.2012.

                           2.

                           Iranian Oil Pipelines and Telecommunications Company (IOPTC)

                                       No.194, Tehran, Sepahbod Gharani Ave.

                                       Tel.: +98-21-88801960/+98-21-66152223

                                       Faks: +98-21-66154351

                                       Internetska stranica: www.ioptc.com

                           Ovisno društvo trgovačkog društva National Iranian Oil Refining and Distribution Company (NIORDC)

                           22.12.2012.

                           3.

                           National Iranian Oil Engineering and Construction Company (NIOEC)

                                       No.263, Tehran, Ostad Nejatollahi Ave.

                                       P.O.Box: 11365/6714

                                       Tel.: +98-21-88907472

                                       Faks: +98-21-88907472

                                       Internetska stranica: www.nioec.org

                           Ovisno društvo trgovačkog društva National Iranian Oil Refining and Distribution Company (NIORDC)

                           22.12.2012.

                           4.

                           Iran Composites Institute

                                       Iran Composites Institute,

                                       Iranian University of Science and Technology,

                                       16845-188, Teheran, Iran,

                                       Telefon: 98 217 3912858

                                       Faks: 98 217 7491206

                                       E-pošta: ici@iust.ac.ir

                                       Internetska stranica: http://www.irancomposites.org

                           Iranian Composites Institute (ICI, također poznato kao Composite Institute of Iran) pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. ICI je 2011. sklopio ugovor za nabavu rotora za centrifuge IR-2M društvu Iran Centrifuge Technology Company (TESA) koje je uvršteno na popis EU-a.

                           22.12.2012.

                           5.

                           Jelvesazan Company

                                       22 Bahman St., Bozorgmehr Ave, 84155666, Esfahan, Iran

                                       Tel. 98 0311 2658311 15

                                       Faks: 98 0311 2679097

                           Jelvesazan Company pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. Početkom 2012. društvo Jelvesazan je namjeravalo dostaviti kontrolirane vakuumske pumpe društvu Iran Centrifuge Technology Company (TESA) koje je uvršteno na popis EU-a.

                           22.12.2012.

                           6.

                           Iran Aluminium Company

                                       Arak Road Km 5, Tehran Road, 38189-8116, Arak, Iran

                                       Tel. 98 861 4130430

                                       Faks: 98 861 413023

                                       Internetska stranica: www.iralco.net

                           Iran Aluminium Company (također poznato kao IRALCO, Iranian Aluminium Company) pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. Društvo IRALCO je sredinom 2012. sklopio ugovor za nabavu aluminija društvu Iran Centrifuge Technology Company (TESA) koje je uvršteno na popis EU-a.

                           22.12.2012.

                           7.

                           Simatec Development Company

                           Simatec Development Company pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. Društvo Simatec je početkom 2010. sklopilo ugovor s društvom Kalaye Electric Company (KEC) koje je uvršteno na popis UN-a o nabavi Valcon invertera za pogon centrifuga za obogaćivanje urana. Od sredine 2012. društvo Simatec pokušava nabaviti invertere koje kontrolira EU.

                           22.12.2012.

                           8.

                           Aluminat

                                       1.

                                       Parcham St, 13th Km of Qom Rd 38135 Arak (tvornica)

                                       2.

                                       Unit 38, 5th Fl, Bldg No 60, Golfam St, Jordan, 19395-5716, Teheran
                                       Tel. 98 212 2049216/22049928/22045237
                                       Faks: 98 21 22057127
                                       Internetska stranica: www.aluminat.com

                           Društvo Aluminat pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. Društvo Aluminat je početkom 2012. sklopio ugovor za nabavu aluminija 6061-T6 društvu Iran Centrifuge Technology Company (TESA) koje je uvršteno na popis EU-a.

                           22.12.2012.

                           9.

                           Organisation of Defensive Innovation and Research

                           Organisation of Defensive Innovation and Research (SPND) pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. Međunarodna agencija za atomsku energiju (IAEA) upozorila je na SPND radi moguće vojne dimenzije iranskognuklearnog programa zbog kojeg Iran i dalje odbija suradnju. SPND vodi Mohsen Fakhrizadeh koji je uvršten na popis UN-a i dio je Ministarstva za obranu i logistiku oružanih snaga (MODAFL, uvršteno na popis EU-a u svibnju 2011.). Davoud Babaei je u prosincu 2011. uvršten na popis EU-a zbog njegove funkcije voditelja sigurnosti SPND-a, na kojoj je odgovoran za sprečavanje objave informacija, uključujući IAEA-u.

                           22.12.2012.

                           10.

                           First Islamic Investment Bank

                           Podružnica: 19A-31-3A, Level 31 Business Suite, Wisma UOA, Jalan Pinang 50450, Kuala Lumpur; Kuala Lumpur; Wilayah Persekutuan; 50450
                           Tel. 603-21620361/2/3/4, +6087417049/417050, +622157948110
                           Podružnica: Unit 13 (C), Main Office Tower, Financial Park Labuan Complex, Jalan Merdeka, 87000 Federal Territory of Labuan, Malezija; Labuan F.T; 87000
                           Odnosi s ulagačima: Menara Prima 17th floor Jalan Lingkar, Mega Kuningan Blok 6.2 Jakarta 12950 – Indonesia; South Jakarta; Jakarta; 12950

                           First Islamic Investment Bank (FIIB) pomaže subjektima koji su uvršteni na popis u kršenju odredaba uredbe EU-a o Iranu te pruža financijsku potporu vladi Irana. FIIB je dio grupacije Sorinet Group koja je u vlasništvu i kojom upravlja Babak Zanjani. Koristi se za usmjeravanje plaćanja povezanih s naftom.

                           22.12.2012.

                           11.

                           International Safe Oil

                           International Safe Oil (ISO) pomaže subjektima koji su uvršteni na popis u kršenju odredaba uredbe EU-a o Iranu te pruža financijsku potporu vladi Irana. ISO je dio grupacije Sorinet Group koja je u vlasništvu i kojom upravlja Babak Zanjani. Koristi se za usmjeravanje plaćanja povezanih s naftom.

                           22.12.2012.

                           12.

                           Sorinet Commercial Trust

                           SCT Bankers Company
                           Podružnica: No.1808, 18th Floor, Grosvenor House Commercial Tower, Sheik Zayed Road, Dubai, UAE, P.O.Box 31988
                           Tel. 0097 14 3257022-99
                           E-pošta: INFO@SCTBankers.com
                           Dubai SWIFT kod: SCTSAEA1
                           Podružnica: No.301, 3rd Floor Sadaf Building Kish Island, Iran, P.O.Box 1618
                           Tel.: +98 764 444 32 341-2
                           Faks: +98 764 444 50 390-1

                           Sorinet Commercial Trust (SCT) pomaže subjektima koji su uvršteni na popis u kršenju odredaba uredbe EU-a o Iranu te pruža financijsku potporu vladi Irana. SCT je dio grupacije Sorinet Group koja je u vlasništvu i kojom upravlja Babak Zanjani. Koristi se za usmjeravanje plaćanja povezanih s naftom.

                           22.12.2012.

                           13.

                           Hong Kong Intertrade Company Ltd

                           Hong Kong Intertrade Company, Hong Kong

                           Hong Kong Intertrade Company Ltd (HKICO) pomaže subjektima koji su uvršteni na popis u kršenju odredaba uredbe EU-a o Iranu te pružafinancijsku potporu vladi Irana. HKICO je društvo paravan pod nadzorom društva National Iranian Oil Company (NIOC) koje je uvršteno na popis EU-a. Društvo HKICO je sredinom 2012. trebalo primiti milijune dolara od društva NIOC od prodaje nafte.

                           22.12.2012.

                           14.

                           Petro Suisse

                           Petro Suisse
                           Avenue De la Tour-Halimand 6, 1009 Pully, Švicarska

                           Petro Suisse pomaže subjektima koji su uvršteni na popis u kršenju odredaba uredbe EU-a o Iranu te pruža financijsku potporu vladi Irana. Petro Suisse je društvo paravan pod nadzorom društva NIOC koje je uvršteno na popis EU-a. Društvo NIOC je osnovalo Petro Suisse kao trgovačko društvo i koristi račune društva Petro Suisse za izvršavanje i primanje plaćanja. Društvo Petro Suisse je 2012. nastavilo kontakte s društvom NIOC.

                           22.12.2012.

                           15.

                           Oil Industry Pension Fund Investment Company

                           No 234, Taleghani St, Teheran Iran

                           Iran’s Oil Industry Pension Fund Investment Company (OPIC, također poznato kao Oil Pension Fund, NIOC Pension Fund, Petroleum Ministry Pension Fund) pruža financijsku potporu vladi Irana. OPIC djeluje u okviru iranskog Ministarstva za naftu i društva National Iranian Oil Company (NIOC), koji su uvršteni na popis EU-a. Ima udjele u brojnim subjektima koji su uvršteni na popis EU-a.

                           22.12.2012.

                           16.

                           CF Sharp and Company Private Limited

                           Taj subjekt društvu Irano-Hind Shipping Company (IHSC) (koje su Ujedinjeni narodi uvrstili na popis 9. lipnja 2010.) pomaže u izbjegavanju sankcija koje su uvedene protiv njega. Nakon uvrštenja na popis, društvo IHCL nastojalo je sakriti svoje vlasništvo nad tri tankera tako što je upravljanje njima prenijelo na Noah Ship Management, a kasnije na Marian Ship Management. Društvo CF Sharp and Co. doprinijelo je tom aranžmanu sklapanjem ugovora o upravljanju osobljem s društvom IHSC koji je obuhvatio posadu ta tri tankera. Taj su ugovor izvršili Noah Ship Management i Marian Ship Management.

                           22.12.2012.

                           17.

                           Sharif University of Technology

                                       Azadi Ave, 11365-8639, Teheran, Iran

                                       Tel. 98 21 66022727

                                       Faks: 98 21 66036005

                                       Internetska stranica: www.sharif.ir

                           Sharif University of Technology (SUT) pomaže subjektima uvrštenima na popis u kršenju odredbi sankcija UN-a i EU-a prema Iranu i izravno podupire aktivnosti Irana koje su osjetljive u pogledu širenja nuklearnog oružja. Od kraja 2011. SUT osigurava laboratorije koje koriste Electric Company (KEC), subjekt koji se bavi nuklearnimaktivnostima i uključen je na popis UN-a i društvo Iran Centrifuge Technology Company (TESA) koje je uvršteno na popis EU-a.

                           22.12.2012.

                           18.

                           Moallem Insurance Company (također poznato kao: Moallem Insurance; Moallem Insurance Co.; M.I.C; Export and Investment Insurance Co.)

                                       No. 56, Haghani Boulevard, Vanak Square, Teheran 1517973511, Iran PO Box 19395-6314, 11/1 Sharif Ave, Vanaq Square, Teheran 19699, Iran

                                       Telefon: (98-21) 886776789, 887950512, 887791835

                                       Faks: (98-21) 88771245

                                       Internetska stranica: www.mic-ir.com

                           Glavni osiguravatelj IRISL-a

                           22.12.2012.”

               II.

               Unosi za niže navedene subjekte određeni u Prilogu II. Odluci 2010/413/ZVSP zamjenjuje se donjim unosima:
               „B.   Subjekti

                           Naziv

                           Identifikacijski podaci

                           Razlozi

                           Datum uvrštenja na popis

                           1.

                           Ured za tehnološku suradnju Ureda iranskog predsjednika - Technology Cooperation Office (TCO) of the Iranian President’s Office (također poznat kao Centar za inovacije i tehnologiju - Center for Innovation and Technology (CITC))

                           Teheran, Iran

                           Nadležan za tehnološki napredak Irana s pomoću odgovarajućih inozemnih javnih nabava i osposobljavanja. Podupire nuklearne i raketne programe.

                           26.07.2010.

                           2.

                           Sureh (također poznato kao Soreh) Nuclear Reactors Fuel Company (također poznato kao Nuclear Fuel Reactor Company; Sookht Atomi Reactorhaye Iran; Soukht Atomi Reactorha-ye Iran)

                           Sjedište: 61 Shahid Abtahi St, Karegar e Shomali, Tehran
                           Complex: Persian Gulf Boulevard, Km20 SW Esfahan Road, Esfahan

                           Trgovačko društvo u nadležnosti Iranske organizacije za atomsku energiju (AEOI) koja je uvrštena na popis UN-a i koje se sastoji od pogona za konverziju urana, pogona za proizvodnju goriva i pogona za dobivanje cirkonija.

                           23.05.2011.

                           3.

                           Tidewater (također poznato kao Tidewater Middle East Co.; Faraz Royal Qeshm Company LLC)

                           Poštanska adresa: No 80, Tidewater Building, Vozara Street, next to Saie Park, Teheran, Iran

                           U vlasništvu ili pod nadzorom IRGC-a.

                           23.01.2012.”

               III.

               Niže navedeni subjekti brišu se s popisa određenog u Prilogu II. Odluci 2010/413/ZVSP:

                           1.

                           CF Sharp Shipping Agencies Pte Ltd

                           2.

                           Soreh (Nuclear Fuel Reactor Company).


title: Odluka Vijeća (EU) 2015/2035 od 26. listopada 2015. o stajalištu koje treba zauzeti u ime Europske unije u okviru Pododbora za trgovinu i održivi razvoj i Odbora za pridruživanje u sastavu zaduženom za trgovinu koji su osnovani Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, u pogledu donošenja poslovnika Pododbora za trgovinu i održivi razvoj, sastavljanja popisa stručnjaka za trgovinu i održivi razvoj od strane tog Pododbora i sastavljanja popisa arbitara od strane Odbora za pridruživanje u sastavu zaduženom za trgovinu

text:
               14.11.2015

               HR

               Službeni list Europske unije

               L 298/14

         ODLUKA VIJEĆA (EU) 2015/2035
   od 26. listopada 2015.
   o stajalištu koje treba zauzeti u ime Europske unije u okviru Pododbora za trgovinu i održivi razvoj i Odbora za pridruživanje u sastavu zaduženom za trgovinu koji su osnovani Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane, u pogledu donošenja poslovnika Pododbora za trgovinu i održivi razvoj, sastavljanja popisa stručnjaka za trgovinu i održivi razvoj od strane tog Pododbora i sastavljanja popisa arbitara od strane Odbora za pridruživanje u sastavu zaduženom za trgovinu
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,
   uzimajući u obzir prijedlog Europske komisije,
   budući da:

               (1)

               Člankom 431. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) (dalje u tekstu „Sporazum”) predviđa se djelomična privremena primjena Sporazuma.

               (2)

               U članku 3. Odluke Vijeća 2014/494/EU (2) utvrđuje se koje dijelove Sporazuma treba privremeno primjenjivati, uključujući odredbe o osnivanju i funkcioniranju Pododbora za trgovinu i održivi razvoj i Odbora za pridruživanje u sastavu zaduženom za trgovinu, kako je utvrđeno u članku 408. stavku 4. Sporazuma („Odbor za pridruživanje u sastavu zaduženom za trgovinu”), odredbe o trgovini i održivom razvoju te odredbe o o rješavanju sporova.

               (3)

               Na temelju članka 240. stavka 3. Sporazuma Pododbor za trgovinu i održivi razvoj treba donijeti svoj poslovnik.

               (4)

               Na temelju članka 243. stavka 3. Sporazuma Pododbor za trgovinu i održivi razvoj na svom prvom sastanku treba sastaviti popis od najmanje 15 osoba koje žele i mogu obavljati dužnost stručnjaka u postupcima skupina za pitanja trgovine i održivog razvoja.

               (5)

               Na temelju članka 268. stavka 1. Sporazuma Odbor za pridruživanje u sastavu zaduženom za trgovinu treba sastaviti popis od najmanje 15 osoba koje žele i mogu obavljati funkciju arbitra u postupcima rješavanja sporova u roku od šest mjeseci od početka privremene primjene Sporazuma.

               (6)

               Stoga je primjereno odrediti stajalište Unije u pogledu poslovnika koji treba donijeti Pododbor za trgovinu i održivi razvoj, popisa stručnjaka za trgovinu i održivi razvoj koji treba sastaviti taj Pododbor i u pogledu popisa arbitara koji treba sastaviti Odbor za pridruživanje u sastavu zaduženom za trgovinu,

         DONIJELO JE OVU ODLUKU:
   Članak 1.
   1.   Stajalište koje treba zauzeti u ime Unije u okviru Pododbora za trgovinu i održivi razvoj koji je osnovan člankom 240. Sporazuma u pogledu donošenja poslovnika tog Pododbora i sastavljanja popisa stručnjaka za trgovinu i održivi razvoj temelji se na nacrtima odluka tog Pododbora priloženima ovoj Odluci.
   2.   Predstavnici Unije u Pododboru za trgovinu i održivi razvoj mogu dogovoriti manje tehničke izmjene nacrtâ odluka bez daljnje odluke Vijeća.
   Članak 2.
   1.   Stajalište koje treba zauzeti u ime Unije u okviru Odbora za pridruživanje u sastavu zaduženom za trgovinu u pogledu sastavljanja popisa arbitara temelji se na nacrtu odluke tog Odbora priloženom ovoj Odluci.
   2.   Predstavnici Unije u Odboru za pridruživanje u sastavu zaduženom za trgovinu mogu dogovoriti manje tehničke izmjene nacrta odluke bez daljnje odluke Vijeća.
   Članak 3.
   Ova Odluka stupa na snagu na dan donošenja.

      Sastavljeno u Bruxelles 26. listopada 2015.

            Za Vijeće

            Predsjednica

         F. MOGHERINI

      (1)  SL L 261, 30.8.2014., str. 4.

      (2)  Odluka Vijeća 2014/494/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (SL L 261, 30.8.2014., str. 1.).

      NACRT
      ODLUKE br. 1/2015 PODODBORA ZA TRGOVINU I ODRŽIVI RAZVOJ EU-GRUZIJA
      od …
      o donošenju njegova poslovnika
      PODODBOR ZA TRGOVINU I ODRŽIVI RAZVOJ EU-GRUZIJA,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 240.,
      budući da:

                  (1)

                  U skladu s člankom 431. Sporazuma dijelovi Sporazuma privremeno se primjenjuju od 1. rujna 2014.

                  (2)

                  Na temelju članka 240. Sporazuma Pododbor za trgovinu i održivi razvoj treba nadzirati provedbu poglavlja 13. (Trgovina i održivi razvoj) glave IV. (Trgovina i pitanja povezana s trgovinom) Sporazuma.

                  (3)

                  Na temelju članka 240. stavka 3. Sporazuma Pododbor za trgovinu i održivi razvoj treba donijeti svoj poslovnik,

            DONIO JE OVU ODLUKU:
      Članak 1.
      Donosi se poslovnik Pododbora za trgovinu i održivi razvoj kako je navedeno u Prilogu.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za trgovinu i održivi razvoj

               Predsjednik

         (1)  SL L 261, 30.8.2014., str. 4.

         PRILOG

            Poslovnik Pododbora za trgovinu i održivi razvoj EU-Gruzija

         Članak 1.
         Opće odredbe
         1.   Pododbor za trgovinu i održivi razvoj, osnovan u skladu s člankom 240. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane („Sporazum”), pomaže Odboru za pridruživanje u sastavu zaduženom za trgovinu, kako je utvrđeno u članku 408. stavku 4. Sporazuma („Odbor za pridruživanje u sastavu zaduženom za trgovinu”), u obavljanju njegovih dužnosti.
         2.   Pododbor za trgovinu i održivi razvoj obavlja funkcije utvrđene u poglavlju 13. (Trgovina i održivi razvoj) glave IV. (Trgovina i pitanja povezana s trgovinom) Sporazuma.
         3.   Pododbor za trgovinu i održivi razvoj sastavljen je od predstavnika Europske komisije i Gruzije, odgovornih za pitanja trgovine i održivog razvoja.
         4.   Predstavnik Europske komisije ili Gruzije koji je odgovoran za pitanja trgovine i održivog razvoja djeluje kao predsjednik Pododbora za trgovinu i održivi razvoj u skladu s člankom 2.
         5.   Pojam „stranke” u ovom Poslovniku definiran je onako kako je predviđeno u članku 428. Sporazuma.
         Članak 2.
         Posebne odredbe
         1.   Primjenjuju se članci 2. do 14. poslovnika Odbora za pridruživanje EU-Gruzija, osim ako je u ovom poslovniku predviđeno drugačije.
         2.   Upućivanja na Vijeće za pridruživanje razumiju se kao upućivanja na Odbor za pridruživanje u sastavu zaduženom za trgovinu. Upućivanja na Odbor za pridruživanje ili Odbor za pridruživanje u sastavu zaduženom za trgovinu razumiju se se kao upućivanja na Pododbor za trgovinu i održivi razvoj.
         Članak 3.
         Sastanci
         Pododbor za trgovinu i održivi razvoj sastaje se prema potrebi. Stranke se nastoje sastajati jednom godišnje.
         Članak 4.
         Izmjena poslovnika
         Ovaj se poslovnik može izmijeniti odlukom Pododbora za trgovinu i održivi razvoj u skladu s člankom 240. Sporazuma.

      NACRT
      ODLUKE br. 2/2015 PODODBORA ZA TRGOVINU I ODRŽIVI RAZVOJ EU-GRUZIJA
      od …
      o sastavljanju popisa stručnjaka za trgovinu i održivi razvoj
      PODODBOR ZA TRGOVINU I ODRŽIVI RAZVOJ EU-GRUZIJA,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 243.,
      budući da:

                  (1)

                  U skladu s člankom 431. Sporazuma dijelovi Sporazuma privremeno se primjenjuju od 1. rujna 2014.

                  (2)

                  Na temelju članka 243. stavka 3. Sporazuma Pododbor za trgovinu i održivi razvoj treba sastaviti popis od najmanje 15 osoba koje žele i mogu obavljati dužnost stručnjaka u postupcima skupina,

            DONIO JE OVU ODLUKU:
      Članak 1.
      Sastavlja se popis stručnjaka za trgovinu i održivi razvoj za potrebe članka 243. Sporazuma kako je navedeno u Prilogu.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Pododbor za trgovinu i održivi razvoj

               Predsjednik

         (1)  SL L 261, 30.8.2014., str. 4.

         PRILOG
         POPIS STRUČNJAKA ZA TRGOVINU I ODRŽIVI RAZVOJ

                     I.

                     Stručnjaci koje je predložila Gruzija

                                 1.

                                 Nata Sturua

                                 2.

                                 David Kikodze

                                 3.

                                 Marina Shvangiradze

                                 4.

                                 Ilia Osepashvili

                                 5.

                                 Roin Migriauli

                     II.

                     Stručnjaci koje je predložio EU

                                 1.

                                 Eddy Laurijssen

                                 2.

                                 Jorge Cardona

                                 3.

                                 Karin Lukas

                                 4.

                                 Hélène Ruiz Fabri

                                 5.

                                 Laurence Boisson De Chazournes

                                 6.

                                 Geert Van Calster

                     III.

                     Predsjednici

                                 1.

                                 Jill Murray (Australija)

                                 2.

                                 Janice Bellace (SAD)

                                 3.

                                 Ross Wilson (Novi Zeland)

                                 4.

                                 Arthur Appleton (SAD)

                                 5.

                                 Nathalie Bernasconi (Švicarska)

      NACRT
      ODLUKE br. 3/2015 ODBORA ZA PRIDRUŽIVANJE U SASTAVU ZADUŽENOM ZA TRGOVINU EU-GRUZIJA
      od …
      o sastavljanju popisa arbitara iz članka 268. stavka 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane
      ODBOR ZA PRIDRUŽIVANJE U SASTAVU ZADUŽENOM ZA TRGOVINU,
      uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Gruzije, s druge strane (1) („Sporazum”), a posebno njegov članak 268. stavak 1.,
      budući da:

                  (1)

                  U skladu s člankom 431. Sporazuma dijelovi Sporazuma privremeno se primjenjuju od 1. rujna 2014.

                  (2)

                  Na temelju članka 408. stavka 3. Sporazuma Odbor za pridruživanje ovlašten je donositi odluke kako je predviđeno u Sporazumu.

                  (3)

                  Na temelju članka 268. stavka 1. Sporazuma Odbor za pridruživanje u sastavu zaduženom za trgovinu, kako je utvrđeno u članku 408. stavku 4. Sporazuma, treba sastaviti popis od najmanje 15 osoba koje žele i mogu obavljati funkciju arbitra u postupcima rješavanja sporova u roku od šest mjeseci od početka privremene primjene Sporazuma,

            DONIO JE OVU ODLUKU:
      Članak 1.
      Sastavlja se popis arbitara za potrebe članka 268. stavka 1. Sporazuma kako je navedeno u Prilogu.
      Članak 2.
      Ova Odluka stupa na snagu na dan donošenja.

         Sastavljeno u … …

               Za Odbor za pridruživanje u sastavu zaduženom za trgovinu

               Predsjednik

         (1)  SL L 261, 30.8.2014., str. 4.

         PRILOG
         POPIS ARBITARA

                     I.

                     Arbitri koje je predložila Gruzija

                                 1.

                                 Christian Häberli (Švicarska)

                                 2.

                                 Donald McRae (Kanada)

                                 3.

                                 John Adank (Novi Zeland)

                                 4.

                                 Ronald Saborio (Kostarika)

                                 5.

                                 Thomas Cottier (Švicarska)

                     II.

                     Arbitri koje je predložio EU

                                 1.

                                 Claus–Dieter Ehlermann

                                 2.

                                 Giorgio Saccerdoti

                                 3.

                                 Jacques Bourgeois

                                 4.

                                 Pieter Jan Kuijper

                                 5.

                                 Ramon Torrent

                     III.

                     Predsjednici

                                 1.

                                 David Unterhalter (Južna Afrika)

                                 2.

                                 Merit Janow (SAD)

                                 3.

                                 Helge Seland (Norveška)

                                 4.

                                 Leora Blumberg (Južna Afrika)

                                 5.

                                 William Davey (SAD)